Elementul care i-a propulsat pe Georgescu și pe Lasconi în turul 2 al prezidențialelor. Discursurile candidaților, analizate de un specialist în comunicare politică
Societatea românească s-a polarizat și mai mult. Acest lucru poate fi remarcat din perspectiva analizei discursului public. Calificarea în turul al doilea a lui Călin Georgescu și a Elenei Lasconi se poate explica prin faptul că electoratul a optat pentru poziții politice mai ferme, directe, remarcă Radu Enache, specialist în comunicare politică. Astfel, în spațiul public se vorbește despre o confruntare a candidatului „suveranist” vs. candidatul „progresist”.